wickkiey/tamil-wikipedia-chunked huggingface dataset:
# பிபி கானிம் பள்ளிவாசல்

## கட்டிடக் கலை

பழங்கால கையெழுத்துப் பிரதிகளின்படி, 1399-1405 ஆம் ஆண்டில் தைமூரின் ஆணையின் கீழ் இப்பள்ளிவாசல் கட்டப்பட்டது. இது இடைக்கால முசுலீம் கட்டிடங்களின் பல பொதுவான பண்புகளைக் கொண்டுள்ளது, குறிப்பாக ஐவனார்ட் அமைப்புகள். இப்பள்ளிவாசல் முற்றம் அமைப்புகள் கொண்ட பள்ளிகளின் அடிப்படை திட்டத்தைப் பின்பற்றி அமைக்கப்பட்டுள்ளது. அதன் வெளிப்புற சுவர்கள் ஒரு செவ்வக பகுதியை சுற்றி அமைந்துள்ளன, செவ்வப் பகுதி 167 மீற்றர் (182.63 கெசம்) நீளமும் 109 மீற்றர் (119.20 கெசம்) அகலமும் கொண்டுள்ளது, கிப்லாவிற்கு ஏற்ப தோராயமாக வடகிழக்கிலிருந்து தென்மேற்காக அமைந்துள்ளது. இருப்பினும் மூடப்பட்ட காட்சியகங்கள் இல்லாத இடத்தின் அளவு 78 க்கு 64 மீற்றர் மட்டுமே உள்ளது.
வடகிழக்கில் அமைந்துள்ள விரிந்த வாயிலில் (35 மீற்றர் உயரம்) தொடங்கும் பாதை முற்றத்தில் சென்று முடிவடைகிறது. இம்முற்றத்தின் எதிரில் 40 மீற்றர் உயரம் கொண்ட பிரம்மாண்டமான சதுர வடிவிலான குவிமாடம் அமைந்துள்ளது. இக்குவிமாடம் தான் இப்பள்ளிவாசலின் மிகப் பெரிய குவிமாடம் ஆகும்.
# ஹருஹிசா ஹண்டா

**ஹருஹிசா ஹண்டா** (Haruhisa Handa) இவர் ஒரு ஜப்பானிய மதத் தலைவரும் ஒரு தொழிலதிபரும் ஆவார். ஹிண்டா ஷின்டோவை அடிப்படையாகக் கொண்ட உலகத்துணை என்ற மதத்திற்கு உலகலாவிய ஆன்மீகத் தலைவராகவும் உள்ளார். அவர் தோஷு புகாமி என்ற பெயரிலும் அறியப்படுகிறார். அத்துடன் டோட்டோ அமி என்ற புனை பெயரை அவரது கலை வாழ்க்கையில் பயன்படுத்துகிறார். அவர் லியோனார்டோ தோஷு என்ற புனைப்பெயரையும் பயன்படுத்துகிறார், இது அவரது வானொலி ஆளுமைக்கு பயன்படுத்தப்படுகிறது.  
ஹண்டா, ஜப்பானிய பார்வையற்றோர் கோல்ஃப் சங்கத்தின் நிறுவனர் ஆவார். இவர் கம்போடியா பல்கலைக்கழகத்தின் வேந்தராகவும், பேராசிரியராகவும், ஜெஜியாங் கோங்ஷாங் பல்கலைக்கழகத்தில் ஜப்பான் கலாச்சார ஆராய்ச்சி நிறுவனத்தின் பேராசிரியராகவும், ஜப்பானின் ஃபுகுயோகாவில் உள்ள கம்போடியா இராச்சியத்தின் கௌரவ தூதராகவும் உள்ளார்.
# ஹருஹிசா ஹண்டா

## ஆரம்பகால வாழ்க்கை மற்றும் கல்வி

ஹண்டா, 1951 ஆம் ஆண்டில், சப்பானின் ஹைகோ மாவட்டத்தின், நிஷினோமியாவில் பல தலைமுறையாக பீப்பாய் உற்பத்தி செய்யும் குடும்பத்தில் பிறந்தார். இவரது இளம் பருவத்தில், ஹண்டா ஏறக்குறைய ஒரு நாளொன்றுக்கு ஒரு புத்தகத்தைப் படிக்கத் தொடங்கினார். இவர் கியோத்தோவில் உள்ள தோஷிஷா பல்கலைக்கழகத்தில் பொருளாதாரத்தில் இளங்கலை பட்டம் பெற்றார். சர்வதேச பொருளாதாரத்திலும் நுபுணத்துவம் பெற்றார். 1998 ஆம் ஆண்டில் அவர் மேற்கு ஆஸ்திரேலியாவில் உள்ள எடித் கோவன் பல்கலைக்கழகத்தில் (ஈசியு) வெஸ்டர்ன் ஆஸ்திரேலிய அகாதமி ஆஃப் பெர்பார்மிங் ஆர்ட்ஸில் (WAAPA) சேர்ந்தார். டிசம்பர் 2002 இல்,தனது 51 வயதில், அவர் படிப்பை முடித்தார் மற்றும் அங்கு முதுகலை பட்டம் மற்றும் நுண்கலை மற்றும் படைப்புக் கலை பிரிவில் இளங்கலை பட்டம் பெற்றார். 2006 ஆம் ஆண்டில் சீனாவின் சிங்குவா பல்கலைக்கழகத்தின் கலை மற்றும் வடிவமைப்பு அகாதமியில் தனது முனைவர் பட்டத்திற்கான ஆய்வுகளை முடித்தார். மேலும் சீனாவின் ஜெஜியாங் பல்கலைக்கழகத்தில் சீன பாரம்பரியத்தில் முனைவர் பட்டம் பெற்றார். அவரது தொழில் வாழ்க்கையில் அவர் தி ஜுலியார்ட் பள்ளியில் இருந்து மனித நேயத்திற்கான கௌரவ டாக்டர் பட்டம் பெற்றார், ஆக்ஸ்போர்டு பல்கலைக்கழகத்தில் கார்பஸ் கிறிஸ்டி கல்லூரியின் கௌரவ உறுப்பினராக நியமிக்கப்பட்டார். மேலும், ஓரியண்டல் மற்றும் ஆப்பிரிக்க ஆய்வுகள் பள்ளியில் கௌரவ உறுப்பினர், லண்டன் பல்கலைக்கழகம் (SOAS), மற்றும் க்ளூசெஸ்டர்ஷைர் பல்கலைக்கழகத்தில் கௌரவ டாக்டர் பட்டம் பெற்றார். மேற்கு ஆஸ்திரேலியா பல்கலைக்கழகம், கர்டின் பல்கலைக்கழகம் மற்றும் மேற்கு ஆஸ்திரேலியாவில் உள்ள எடித் கோவன் பல்கலைக்கழகம் ஆகியவற்றிலிருந்து கௌரவ டாக்டர் பட்டம் பெற்றார்.
# ஹருஹிசா ஹண்டா

## ஆரம்ப கால வாழ்க்கை

இளங்கலைப் பள்ளிக்குப் பிறகு, டோக்கியோவில் அமைந்துள்ள டைவா ஹவுஸில் ஹண்டா தனது பணியைத் தொடங்கினார். 1978 ஆம் ஆண்டில், அவர் பதவியில் இருந்து விலகி மிசுசூ கம்பெனி லிமிடெட் நடத்தும் மிசுசூ காகுயென் என்ற ஒரு தனியார் பள்ளியை நிறுவினார்.
# ஹருஹிசா ஹண்டா

## சர்வதேச நிறுவனங்கள்

1980 களின் முற்பகுதியில், மேற்கு ஆஸ்திரேலியாவின் பெர்த்தில் ஹண்டா வணிகங்களை உருவாக்கத் தொடங்கினார். மேலும், 1997 இல், அவர் சர்வதேச பார்வையற்றோர் கோல்ஃப் சங்கத்தை (ஐபிஜிஏ) தொடங்கினார். 1996 இல் அவர் கலை மற்றும் கலாச்சாரத்திற்கான சர்வதேச அறக்கட்டளையை (IFAC) நிறுவினார். கம்போடியாவின் புனோம் பென்னில் உள்ள சிஹானூக் மருத்துவமனையின் துணை நிறுவனராகவும் ஹண்டா உள்ளார்.
# ஹருஹிசா ஹண்டா

## கல்வி நடவடிக்கைகள்

### வேந்தர் மற்றும் பேராசிரியர் - கம்போடியா பல்கலைக்கழகம்

அவர் 2003 இல் திறக்கப்பட்ட கம்போடியா பல்கலைக்கழகத்தின் வேந்தராக பணியாற்றுகிறார். அவர் ஜனவரி 2006 முதல் பல்கலைக்கழகத்தில் பேராசிரியராகப் பணியாற்றினார். 2004 ஏப்ரல் 30 அன்று இந்த வளாகத்திலுள்ள நூலகத்தின் பெயர் *தோஷு புகாமி* நூலகம் என மாற்றப்பட்டது. கம்போடியாவின் சிறந்த நூலகங்களில் ஒன்றான இந்த நூலகத்தில் சுமார் 50,000 புத்தகங்களின் தொகுப்பு உள்ளது. பிரதம மந்திரி ஹுன் சென் மற்றும் உலகத்துணை மதம் நிதி வழங்குகிறது. இந்த உதவித்தொகை விண்ணப்பித்த 500 மாணவர்களுக்கு ஒவ்வொரு ஆண்டும் பல்கலைக்கழக கல்வி பயிலுவதற்கு கட்டணமில்லாமல் சேரவும் இளங்கலை பட்டம் பெறவும் உதவுகிறது. 2007 முதல் 2009 வரை ஒவ்வொரு ஆண்டும் இந்த உதவித்தொகை 500 மாணவர்களுக்கு மொத்தம் 1,500 மாணவர்களுக்கு நிதியளித்தது. அவர் 2012 இல் வேந்தர் கௌரவ உதவித்தொகை என்ற நிதியத்தை நிறுவி கல்வியில் முன்னேறிய மாணவர்களுக்கு முழு கல்விக் கட்டணத்தையும் வழங்கி வருகிறார்.  
டிசம்பர் 2008 இல், கலை மற்றும் கலாச்சாரத்திற்கான சர்வதேச அறக்கட்டளையின் பிரதிநிதியாக அவருக்கு மோனிசராபோனின் ராயல் ஆர்டரின் கிராண்ட் கிராஸ் விருது வழங்கப்பட்டது.
# நேதாஜி சுபாஷ் சந்திர போஸ் கல்லூரி

நேதாஜி சுபாஷ் சந்திர போஸ் கல்லூரி, திருவாரூர்.இந்திய பல்கலைக்கழக மானிய ஆணையத்தால்(UGU) அங்கீகரிக்கப்பட்டவர்களில் இந்த கல்லூரி ஒன்றாகும்.
# நேதாஜி சுபாஷ் சந்திர போஸ் கல்லூரி

## அறிமுகம்

திருவாரூரில் உள்ள நேதாஜி சுபாஷ் சந்திரபோஸ் கல்லூரி 2009 இல் நிறுவப்பட்டது தற்போது இக்அறக்கட்டளை திருவாரூரில் ஒரு கலை கல்லூரியை 2000 முதல் ‘நேதாஜி சுபாஷ் சந்திரபோஸ் கல்லூரி’ பெயரிலும் பாணியிலும் நடத்தி வருகிறது.
# நேதாஜி சுபாஷ் சந்திர போஸ் கல்லூரி

## இடம்

காவேரி நகர்,சேந்தமங்கலம், திருவாரில் இக்கல்லூரி அமைந்துள்ளது
# நேதாஜி சுபாஷ் சந்திர போஸ் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# மாதா கலை அறிவியல் கல்லூரி, சென்னை

## அறிமுகம்

மாதா கலை அறிவியல் கல்லூரி 2006 - 07 ஆம் ஆண்டில் தொடங்கப்பட்டது. இது சென்னை பல்கலைக்கழகத்துடன் இணைக்கப்பட்டுள்ளது.
# மாதா கலை அறிவியல் கல்லூரி, சென்னை

## இடம்

எரண்டம்கட்டலை, சாதானந்தபுரம், தந்தலம் அஞ்சல், (அனகபுத்துர் பஸ் நிறுத்தத்திற்கு அருகில்),சென்னையில் அமைந்துள்ளது.
# மாதா கலை அறிவியல் கல்லூரி, சென்னை

## படிப்புகள்

இந்த கல்லூரி முக்கியமாக பயன்பாட்டு அறிவியல், கணினி அறிவியல் மற்றும் மீடியா சயின்ஸ் ஆகியவற்றின் கலையை மற்றம் அறிவியல் ஆராய்ச்சி மற்றும் தொழில்நுட்ப மேம்பாட்டு என 14 பிரிவுகளில் பயிற்சி வழங்கப்பட்டு வருகின்றன.
# மாதா கலை அறிவியல் கல்லூரி, சென்னை

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள், பெண்கள் விடுதி ஆண்கள் விடுதி ,சிற்றுண்டிச்சாலை, மருத்துவமனை , உள்கட்டமைப்பு, போக்குவரத்து ஆய்வகங்கள் விருந்தினர் அறைமற்றும் நூலகத்துடன் செயல்பட்டு வருகிறது.
# வசந்தம் தொலைக்காட்சி நிகழ்ச்சிகளின் பட்டியல்

**வசந்தம் தொலைக்காட்சி நிகழ்ச்சிகளின் பட்டியல்** என்பது வசந்தம் தொலைக்காட்சியில் ஒளிபரப்பாகும் மற்றும் ஒளிபரப்பான தொடர்களின் பட்டியல்.
# வசந்தம் தொலைக்காட்சி நிகழ்ச்சிகளின் பட்டியல்

## பொழுதுபோக்கு நிகழ்ச்சிகள்

- தெரியாத தமிழ் சினிமா 3
- தமிழ் செய்தி
- தின்ன தின்ன ஆசை
- அலைகள் ஓய்வதில்லை
- எதிரொலி 16
- தயங்காதே
- தர்பார்
- வசந்தம் கஃபே
- குற்றக்கண்காணிப்பு 2019
- யார் அந்த ஸ்டார் 2020
# வசந்தம் தொலைக்காட்சி நிகழ்ச்சிகளின் பட்டியல்

## முன்னர் ஒளிபரப்பான நிகழ்ச்சிகள் மற்றும் தொடர்கள்

### திங்கள் முதல் வியாழன் வரை இரவு 8 மணி தொடர்கள்

;2018
- அடுக்கு வீட்டு அண்ணாசாமி (22 அக்டோபர் 2018 – 11 சனவரி 2019)
- உயிரே (14 சனவரி 2019 - 31 மார்ச்சு 2019)
# வசந்தம் தொலைக்காட்சி நிகழ்ச்சிகளின் பட்டியல்

## முன்னர் ஒளிபரப்பான நிகழ்ச்சிகள் மற்றும் தொடர்கள்

### திங்கள் முதல் வியாழன் வரை இரவு 9 மணி தொடர்கள்

- காதல் கலாட்டா (13 மே 2019 - 8 ஜூலை 2019)
- ஆறுவது சினம்
- மூன்றாவது கண் (2 செப்டம்பர் 2019 - 28 அக்டோபர் 2019)
;2020
- தில்லானா (4 நவம்பர் 2019 – 2 சனவரி 2020)
- ரோமியோ அண்ட் ஜூலியட் (6 சனவரி 2020 – 6 மார்ச்சு 2020)
- அறம் செய் (9 மார்ச்சு 2020 – 30 மார்ச்சு 2020)
- அம்முச்சி
- கண்ணே கனியமுதே (27 சூலை 2020 - 5 அக்டோபர் 2020)
- சலனம் (12 அக்டோபர் 2020 -
- உண்மை கண் தேடுதே (7 டிசம்பர் 2020 -
# வசந்தம் தொலைக்காட்சி நிகழ்ச்சிகளின் பட்டியல்

## முன்னர் ஒளிபரப்பான நிகழ்ச்சிகள் மற்றும் தொடர்கள்

### திங்கள் முதல் வியாழன் வரை இரவு 10 மணி தொடர்கள்

;2010
- பயம்
;2011
- வைஜெயந்தி
- நியங்கள்
;2012
- கா
- ரியா
- நியங்கள் 2
- நிலா சூரியன்
- காதல் சானல்
- தீ
;2013
- நியங்கள் 3
- வேட்டை 3
- திருவள்ளுவன்
- நஸ்ரி பிரியாணி
;2014
- எதிரி
- சுந்தரம் குடும்பத்தினர்
- அண்ணாமலை 1
;2015
- நீயா
- அண்ணாமலை 2
- வெற்றி 2
- குடும்பம் யூனிட் 2
- என்னுயிரே
;2016
- கல்யாணம்
- வெற்றி 3
- அழகிய தமிழ் மகள்
- இருவர் (2016-2017)
;2017
- இது நம்ம வீடு
- கல்யாணம் 2
- இருள்
;2018
- வேட்டை 4
- பிம்பங்கள்
- குரு பார்வை 4
- கலாபக் காதலா
- கண்ணும் கண்ணும் கொள்ளையடித்தால்
;2019
- ரௌத்ரம்
- பொம்மலாட்டம்
- அகரம்
- சிங்கா ஏர்லைன்ஸ்
- அவதாரம்
- அறிவான் (11 நவம்பர் 2019 - 13 பெப்ரவரி 2020)
;2020
- யார்? (பருவம் 3) (17 பெப்ரவரி 2020 - 20 ஏப்ரல் 2020)
- சாவித்ரி (மறு ஒளிபரப்பு)
- சுவாசமே (6 சூலை 2020 - 7 செப்டம்பர் 2020)
- கவசம் (5 அக்டோபர் 2020 -
# வசந்தம் தொலைக்காட்சி நிகழ்ச்சிகளின் பட்டியல்

## முன்னர் ஒளிபரப்பான நிகழ்ச்சிகள் மற்றும் தொடர்கள்

### திங்கள் முதல் வியாழன் வரை இரவு 10:30 மணி தொடர்கள்

;2010
- வேட்டை 1
;2011
- சொல்லாமலே
- இயற்கை
- சாவித்ரி
;2012
- வேட்டை 1
- சம்பவம்
- வஞ்சம்
;2013
- அகல்யா
- ஒரு கதை ஒரு நாயகி
- வீதி வரை
- நல்லதோர் வினை
2014
- ரகசியம் 1
- தமிழ்.காம்
- குடும்பம் யூனிட் 1
- வேட்டை 3
;2015
- க்ஷத்ரியன்
- வெற்றி 2
- அண்ணாமலை 2
- ரகசியம் 2
- அண்ணாமலை 3
;2016
- வல்லமை தாராயோ
- ஆறாம் அறிவு
- கண்ணாடி பூக்கள்
- மசாலா (2016-2017)
;2017
- அலைபாயுதே
- யார்
- அத்தியாயம்
- யாதுமாகி (2017-2018)
;2018
- யார் 2
# வசந்தம் தொலைக்காட்சி நிகழ்ச்சிகளின் பட்டியல்

## நிகழ்ச்சிகள்

- நெருப்புடா
- நெஞ்சுக்குள்ளே
- டேக்கா
- காண்போம் கற்போம்
- இந்தியன் பேட் 10
- என்கிட்ட மோததே
- சவால் சிங்கப்பூர்
- ஜே ஜே
- ஹா ஹா சிரிப்பு
# சுகோத்கா மூவலந்தீவு

சீவர்ட் மூவலந்தீவிற்கு அருகில் இருப்பதைக் காட்டும் வரைபடம்]]  
**சுகோத்கா மூவலந்தீவு** அல்லது **சுக்ச்சி** அல்லது **சுகோத்ஸ்கி தீபகற்பம்** (Chukotka Peninsula, Chukchi Peninsula, Chukotski Peninsula, ரஷ்யன்: Чуко́тка, ரஷ்யன்: Чуко́тский полуо́стров) என்பது ரசியாவின் தூரக்கிழக்கில், ஆசியாவின் கிழக்குக்கோடியில் அமைந்துள்ள ஒரு மூவலந்தீவு. இதன் கிழக்கு முனை வெல்யேன் சிற்றூருக்கு அருகிலுள்ள தெஷ்னேவ் முனை என்ற இடத்தில் உள்ளது. சுகோத்கா மலைகள் மூவலந்தீவின் மைய மேற்குப்பகுதியில் அமைந்துள்ளன. வடக்கே ஆர்க்டிக் பெருங்கடலின் சுக்சி கடல், தெற்கே பசிபிக் பெருங்கடலின் பெரிங் கடல் மற்றும் கிழக்கே அலாஸ்காவிலிருந்து பிரிக்கும் பெரிங் நீரிணை ஆகியவற்றை எல்லைகளாகக் கொண்டுள்ளது. சைபீரியாவில் உள்ள பழங்குடி மக்களுக்கும் சில ரஷ்ய குடியேற்றத்தார்களுக்கும் பாரம்பரியத் தாயகமாக உள்ள இந்த மூவலந்தீவு ரஷ்யாவின் சுகோத்கா தன்னாட்சி வட்டாரத்தின் ஒரு பகுதியாகும். மூவலந்தீவு, வடக்குக் கடல்வழிப் பாதை அல்லது வடகிழக்கு நீர்வழிப்பாதையில் அமைந்துள்ளது.
# சுகோத்கா மூவலந்தீவு

## நிலவமைப்பு

மேற்கு அரைக்கோளத்தில் அமைந்துள்ள ஆசியாவின் ஒரே நிலப்பகுதி இதுவேயாகும். சுகோத்கா மூவலந்தீவின் பெரும்பகுதி 1000 மீட்டர் உயரமுள்ள மலைப்பகுதிகளைக் கொண்டுள்ளது. தனித்தனியாக உயர்ந்துள்ள சிகரங்கள், வலுவாக பிரிக்கப்பட்ட உச்ச மேற்பரப்புகள் மற்றும் பாறைச்சரிவுகளுக்கு மேலே உயர்ந்து நிற்கின்றன. செவ்டாகன், எர்குவியேம், நுன்யிமொவாம் ஆகிய மலையாறுகளின் ஆழமான பள்ளத்தாக்குகளால் மலைத்தொடர்கள் குறுக்கிடப்படுகின்றன. சுக்ச்சி மூவலந்தீவின் மிக உயரமான இடம் பிரவிடேன்ஸ் விரிகுடாவில் சின்யாவின்ஸ்கி என்று அழைக்கப்படும் 1194 மீ உயரம் கொண்ட சிகரம் ஆகும். மலைகள் கடற்கரையை நோக்கிச் சரிந்து, செங்குத்தானப் பாறை முகடுகளை உருவாக்குகின்றன.
# சுகோத்கா மூவலந்தீவு

## காலநிலை

காலநிலை கடுமையானது, கடற்கரைகளில் கடற்காலநிலையையும், உட்புறத்தில் கடுமையான கண்டக் காலநிலையையும் கொண்டுள்ளது. குளிர்காலம் 10 மாதங்கள் வரை நீடிக்கும். உறைந்த பாறைகளின் வெப்பநிலை, சராசரியாக, மலைத்தொடர்களின் அச்சுப் பகுதிகளில் −10&nbsp;°C மற்றும் ஆற்றுப் பள்ளத்தாக்குகளில் −6&nbsp;°C இருக்கும். பொதுவாக, இது பசிபிக் பெருங்கடலின் வெப்பமயமாதல் காரணமாக, பிரவிடேன்ஸ் விரிகுடாவிற்கருகில் உயர்கிறது.  
நிலைபனி பரவலாகக் காணப்படுகின்றது. முழுமையாக (30-40 மீ வரை தடிமன் கொண்ட) பனிப்படிமங்களால் மூடப்படாத தாலிக்குகள் எனப்படும் பாறைகள் பெரிய ஆறுகளின் கீழ் பகுதிகளிலும், நிலத்தடி உறைபனி கரைவதால் அடியிலிருக்கும் பாறைகளின் சீரற்ற வீழ்ச்சியின் காரணமாக உருவாகும் மண் மிகப்பெரிய ஏரிகளின் கீழே மட்டுமே காணப்படுகின்றன. நிலைபனியின் தடிமன் கடலில் இருந்து தொலைவில் உள்ள சுக்ச்சி மூவலந்தீவின் உட்பகுதியின் பள்ளத்தாக்குகளில் 200–300 மீ வரையிலும் நிலப்பரப்பின் மிக உயர்ந்த பகுதிகளில் 500–700 மீ வரையும் அமைந்திருக்கும்.
# சுகோத்கா மூவலந்தீவு

## தாவரங்கள்

சுகோத்கா மூவலந்தீவின் பகுதி முற்றிலும் தூந்திர மண்டலத்தில் அமைந்துள்ளது. எல்லா இடங்களிலும் காடுகள் இல்லை, எனினும் ஆர்க்டிக் வில்லோ, நாற்கிளை காசியோபியா, அவுரிநெல்லிகள், கிரான்பெர்ரி, பார்ட்ரிட்ஜ் புல் ஆகிய தாவரங்கள் பரவலாகக் காணப்படுகின்றன, அவற்றின் உயரம் 5 முதல் 20 செ.மீ வரை இருக்கும். ஒல்லியாக இருக்கும் பிர்ச், ஆல்பைன் பியர்பெர்ரி, லேப்லாண்ட் டயாபென்சியா ஆகியவை குறைவாகவே காணப்படுகின்றன.
# சுகோத்கா மூவலந்தீவு

## விலங்கினங்கள்

ஆர்க்டிக் நரி மற்றும் ஆர்க்டிக் ஓநாய் பரவலாக உள்ளன, அதே போல் துருவ மான், வெள்ளை முயல், நீண்ட வால் கொண்ட தரை அணில் மற்றும் வடக்கு பைக்குகளும் காணப்படுகின்றன. மலைப்பகுதிகளில், பனி ஆடுகள் காணப்படுகின்றன.  
சிஸ்டிக், மோட்டார், கில்லெமோட், ஹட்செட், பெரிங் கர்மரண்ட் மற்றும் குல் கூட்டுப்பறவை போன்ற ஏராளமான பறவைக்கூட்டங்கள் கடல்பாறைக் கரையில் காணப்படுகின்றன. தூந்திராவில், கிழக்கு சைபீரிய தூந்திர வாத்து, வெள்ளைநிற வாத்து, கிழக்கு சைபீரியக் கருப்பு வாத்துக்கள், மீன்கொத்திகள், ஃபிளிப்பர்கள், சாண்ட்ஹில் கொக்குகள், சாண்ட்பைப்பர், கடற்கிளி, ஸ்குவாஸ் மற்றும் பிற இனங்கள் உள்ளன. மலையில், வெள்ளை ஆந்தை, வெள்ளை பார்ட்ரிட்ஜ், அமெரிக்க மஞ்சள் வாக்டெயில் மற்றும் கிழக்கு சைபீரிய கர்லேவ் கூட்டுப்பறவை ஆகியவை காணப்படுகின்றன.
# சுகோத்கா மூவலந்தீவு

## தொழில்கள்

மூவலந்தீவில் மேற்கொள்ளப்படும் தொழில்களாவன: சுரங்கம் (தகரம், ஈயம், துத்தநாகம், தங்கம் மற்றும் நிலக்கரி), வேட்டையாடுதல் மற்றும் பொறிவைத்துப் பிடித்தல், துருவ மான் வளர்த்தல் மற்றும் மீன் பிடித்தல்.  
ஜோசப் மார்ட்டின் பாவர் எழுதிய *அஸ் ஃபார் அஸ் மை ஃபீட் வில் கேரி மீ* புத்தகத்தில் விவரிக்கப்பட்டுள்ளபடி, கொர்னேலியஸ் ரோஸ்ட் சிறையில் அடைக்கப்பட்டதாகக் கூறப்பட்ட சிறை முகாம் / ஈயச்சுரங்கத்தின் இருப்பிடம் இதுவென்று கூறப்பட்டது. இருப்பினும், அத்தகைய முகாமின் இருப்பு மறுக்கப்பட்டுவருகின்றது.
# பைசல் பள்ளிவாசல்

**பைசல் பள்ளிவாசல்** என்பது பாகிஸ்தானின் இஸ்லாமாபாத்தில் உள்ள ஒரு பள்ளிவாசல் ஆகும். இது இஸ்லாமாபாத்தில் உள்ள மார்கல்லா மலைகளின் அடிவாரத்தில் அமைந்துள்ளது, இந்த பள்ளிவாசல்ல் கற்காரை அடுக்களின் எட்டு பக்கங்களைக் கொண்ட ஒரு சமகால வடிவமைப்பைக் கொண்டுள்ளது மேலும் ஒரு பெடோயின் கூடார வடிவினால் ஈர்க்கப்பட்டு அதுபோல் அமைக்கப்பட்டுள்ளது. இந்தப் பள்ளிவாசல் ஒரு முக்கிய சுற்றுலா இடமாகவும், இஸ்லாமிய கட்டிடக்கலையின் சமகால மற்றும் சிறப்புமிக்க அம்சமாக குறிப்பிடப்படுகிறது.  
1976 ஆம் ஆண்டில் சவூதி மன்னர் பைசல் வழங்கிய 120 மில்லியன் டாலர் நன்கொடையில் இப்பள்ளியின் கட்டுமானப் பணிகள் தொடங்கப்பட்டன, அவரது பெயரே இப்பள்ளிக்கும் வழங்கப்பட்டுள்ளது. இப்பள்ளிக்கான வடிவமைப்பாக, துருக்கிய கட்டிடக் கலைஞர் வேதத் டலோக்கேயின் வழக்கத்திற்கு மாறான வடிவமைப்பு ஒரு பன்னாட்டு போட்டியின் பின்னர் தேர்ந்தெடுக்கப்பட்டது. ஒரு வழக்கமான குவிமாடம் வடிவமைப்பு இல்லாமல், இப்பள்ளிவாசல் ஒரு பெடோயின் கூடாரம் போல வடிவமைக்கப்பட்டுள்ளது, அதைச் சுற்றி நான்கு உயரமான மினாராக்கள் உள்ளன. இந்த வடிவமைப்பில் ஓடு வடிவிலான எட்டு பக்கங்கள் கொண்ட சாய்வான கூரைகள், முக்கோண தொழுகை அரங்கின் மேல் அமைந்துள்ளன, இப்பள்ளிவாசலினுள் ஒரே நேரத்தில் 10,000 நபர்கள் தொழ முடியும்.  
இந்த ஒட்டுமொத்த கட்டமைப்பின் பரரப்பளவு 54,000 சதுர அடி ஆகும், இப்பள்ளிவாசல் இஸ்லாமாபாத்தின் நிலப்பரப்பில் முக்கியத்துவம் செலுத்துகிறது.இமயமலையின் மேற்கு திசையில் உள்ள மார்கல்லா மலைகளின் அடிவாரத்தில், இஸ்லாமாபாத் நகரின் வடக்கு முனையிலுள்ள பைசல் நிழற்சாலையின் வடக்கு முனையில் அமைந்துள்ளது. இந்த உயர்ந்த நிலப்பரப்பின் பின்னணியில் அழகிய தேசிய பூங்கா அமைந்துள்ளது. பாக்கிஸ்தானின் மிகப்பெரிய பள்ளிவாசலான, பைசல் பள்ளி 1986 முதல் 1993 வரை உலகின் மிகப்பெரிய பள்ளிவாசலாக இருந்தது. இப்போது பைசல் பள்ளி தொழும் நபர்களின் எண்ணிக்கை அடிப்படையில் நான்காவது பெரிய பள்ளிவாசலாக உள்ளது.
# பைசல் பள்ளிவாசல்

## வரலாறு

இப்பள்ளிவாசல் கட்டுமானத்திற்கான உந்துதல், 1966 ஆம் ஆண்டில் கிங் பைசல் பின் அப்துல்-அஜீஸ் பாகிஸ்தானுக்கு அதிகாரப்பூர்வமாக வருகை தந்த போது, அவர் இஸ்லாமாபாத்தில் ஒரு தேசிய பள்ளிவாசலைக் கட்டுவதற்கான பாகிஸ்தான் அரசாங்கத்தின் முன்முயற்சியை ஆதரித்தபோது தொடங்கியது.  
1969 ஆம் ஆண்டில், ஒரு பன்னாட்டுப் போட்டி நடத்தப்பட்டு அதிலிருந்து பள்ளிவாசலுக்கான வடிவமைப்பு தேர்ந்தெடுக்கப்பட்டது, இதில் 17 நாடுகளைச் சேர்ந்த கட்டடக் கலைஞர்கள் 43 கட்டிட வடிவமைப்புகளைச் சமர்ப்பித்தனர். இதில் வெற்றி பெற்ற கட்டிட வடிவமைப்பு துருக்கிய கட்டிடக் கலைஞர் வேதாத் டலோகே உடையதாகும். பள்ளிவாசலின் கட்டுமானம் 1976 ஆம் ஆண்டில் பாக்கிஸ்தானின் தேசிய கட்டுமான நிறுவனத்தால் அசிம் கான் தலைமையில் தொடங்கப்பட்டது. இக்கட்டுமானத்திற்கான நிதி சவுதி அரேபியா அரசாங்கத்தால் அளிக்கப்பட்டது. (130 மில்லியனுக்கும் அதிகமான சவூதி ரியால்கள் இன்றைய மதிப்பில் சுமார் 120 மில்லியன் அமெரிக்க டாலர்கள்). கிங் பைசல் பின் அப்துல் அஜீஸ் இந்த நிதியுதவி அளிப்பில் முக்கியப் பங்கு வகித்தார், எனவே 1975 ஆம் ஆண்டில் அவர் படுகொலை செய்யப்பட்ட பின்னர் பள்ளிவாசல் மற்றும் அதற்கு செல்லும் சாலை ஆகிய இரண்டுக்கும் அவரது பெயர் வைக்கப்பட்டது. 1986 இல் கட்டி முடிக்கப்பட்ட இப்பள்ளிவாசலில், பன்னாட்டு இசுலாமிய பல்கலைக் கழகமும் முன்பு அமைந்திருந்தது. ஆரம்ப கட்டத்தில் பாரம்பரிய இசுலாமிய கட்டிடக் கலையான குவிமாட வடிவமைப்பு இன்றி அமைக்கப்பட்ட இப்பள்ளிவாசலின் கட்டமைப்பு பல முசுலிம்களால் விமர்சனத்திற்கு உள்ளானது.
# மகாத்மா கலை அறிவியல் கல்லூரி

மகாத்மா கலைஅறிவியல் கல்லூரி 2006 ஆம் ஆண்டில் தொடங்கப்பட்டது. இந்திய பல்கலைக்கழக மானிய ஆணையத்தால் (UGU) அங்கீகரிக்கப்பட்டவர்களில் இந்த கல்லூரி ஒன்றாகும்.
# மகாத்மா கலை அறிவியல் கல்லூரி

## அறிமுகம்

புதுக்கோட்டை மகாத்மா கலை அறிவியல் கல்லூரி பாரதிதாசன் பல்கலைக்கழகத்துடன் இணைக்கப்பட்டுள்ளது மற்றும் NAAC ஆல் அங்கீகாரம் பெற்றது.
# மகாத்மா கலை அறிவியல் கல்லூரி

## இடம்

அரியூர் கிராமம், அன்னவாசல் சாலை, மத்தியனல்லூர் போஸ்ட், இல்லுப்பூர் தாலுகா, புதுக்கோட்டயில் அமைந்துள்ளது.
# மகாத்மா கலை அறிவியல் கல்லூரி

## படிப்புகள்

இந்த கல்லூரி முக்கியமாக பயன்பாட்டு அறிவியல், கணினி அறிவியல் என 8 பிரிவுகளில் பயிற்சி வழங்கப்பட்டு வருகின்றன..
# மகாத்மா கலை அறிவியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள், பெண்கள் விடுதி ஆண்கள் விடுதி ,சிற்றுண்டிச்சாலை, மருத்துவமனை , உள்கட்டமைப்பு, போக்குவரத்து ஆய்வகங்கள் விருந்தினர் அறைமற்றும் நூலகத்துடன் செயல்பட்டு வருகிறது.
# கண்ணா (திரைப்படம்)

**கண்ணா** (*Kanna*) என்பது ராஜா மற்றும் சீலா நடித்து ஆனந்த் இயக்கி 2007இல் வெளியான தமிழ்த் திரைப்படமாகும். இத்திரைப்படத்தை அறிமுக இயக்குநர் ஆனந்த் என்பவர் இயக்கியுள்ளார். இப்படத்தில் ராஜா,சீலா ஆகியோர் முன்னணி வேடத்தில் நடித்துள்ளனர். இவர்களுடன் பிரகாஷ் ராஜ், சீதா மற்றும் லிவிங்ஸ்டன்
ஆகியோரும் உடன் நடித்திருந்தனர். இப்படத்திற்கு இரஞ்சித் பரோட் இசையமைத்துள்ளார்.
# கண்ணா (திரைப்படம்)

## கதை

கோவையில் நடப்பதாக இதன் கதை அமைக்கப்பட்டுள்ளது. ஒரு மென்பொருள் நிறுவனத்தின் நிர்வாக இயக்குநர் ரகுநாத் (பிரகாஷ்ராஜ்) மற்றும் சீதா (சீதா) என்பாரின் மகள் அன்னபூரணி (சீலா). அவளது வாழ்க்கையில் அன்பான குடும்பம், நண்பர்கள் மற்றும் ஒரு தனியார் பள்ளியில் படிப்பு என எல்லாவற்றையும் கொண்டிருக்கிறாள். பள்ளியில் அவள் 10 ஆம் வகுப்பு மாணவியாக படித்து கொண்டிருக்கிறாள். பள்ளி மூலம் ஊட்டிக்கு கல்விச் சுற்றுலா செல்ல ஏற்பாடு செய்யப்படுகிறது. அன்னபூரணி தனது வகுப்பு ஆசிரியர்களான ஆசீர்வாதம் (லிவிங்ஸ்டன்), சோனா நாயர் மற்றும் தனது நண்பர்கள் ஆகியோருடன் ஊட்டிக்கு சுற்றுலா செல்கிறார்.  
ஊட்டியில், அவர்கள் அரண்மனை போன்ற விருந்தினர் மாளிகையில் தங்குகிறார்கள். குழுவின் சுற்றுலா வழிகாட்டியாக இருக்கும் கண்ணாவை ( ராஜா ) அன்னபூரணி சந்திக்கிறாள். அவர்களுக்கிடையே வலுவான கருத்து வேறுபாடு ஏற்பட்டு இறுதியில் ஒருவருக்கொருவர் நெருங்கிப் பழகுவதோடு, அவர்களிடையே காதல் மலருகிறது. இது கதையில் ஒரு திருப்பத்திற்கு வழிவகுக்கிறது.  
அன்னபூரணி கோயம்புத்தூருக்குத் திரும்புகிறாள், அவளால் கண்ணாவை மறக்க முடியவில்லை. ஒரு நாள் அவள் தன் காதலனை சந்திக்கத் திட்டமிட தன் நண்பனிடம் யோசனை கேட்கிறாள். அவளுக்கு அவன் ஒரு யோசனையை வழ்ங்குகிறான். அதன்படி, அவள் ஒரு அன்பளிப்புடன் தனது காதலனை சந்திக்க முடிவு செய்கிறாள். அவள் இரு சக்கர வாகனம் ஒன்றினை கடன் வாங்கி ஊட்டிக்குச் செல்கிறாள். வழியில், வாகனம் பழுதடைகிறது. அதனால் நடந்து பயணத்தை தொடர்கிறாள். இதற்கிடையில், அவள் பள்ளியிலிருந்து திரும்பி வரவில்லை என்பதைக் கண்டு அவளுடைய பெற்றோர் பீதியடைந்து அவளைத் தேட ஆரம்பிக்கிறார்கள். இதன் பின்னர் அவள் தனது காதலன் கண்ணாவைச் சந்தித்தாளா என்பதும் அவளது பெற்றோர்கள அவளை கண்டுபிடிப்பதும் எனக் கதை செல்கிறது
# கண்ணா (திரைப்படம்)

## நடிகர்கள்

கண்ணாவாக ராஜா  
அன்னபூர்ணியாக சீலா  
பிரகாஷ் ராஜ்  
சீதா  
லிவிங்ஸ்டன்
# கண்ணா (திரைப்படம்)

## ஒலிப்பதிவு

ரஞ்சித் பரோட் இத்திரைப்படத்திற்கு இசையமைத்து உள்ளார்.  
- குயில் பாடும் - சிரேயா கோசல்
- ரகசிய கண்ணா - சுஜாதா
- துள்ளும் - பலராமன், மகாலட்சுமி ஐயர்
- செம்பருத்தி - மாணிக்க விநாயகம், முகேஷ், வினயா
- ஆயிரம் கேள்விகள் - ஹரிஹரன்
- அழகிய பெண்ணே- கார்த்திக்
# கண்ணா (திரைப்படம்)

## வரவேற்பு

*இந்தியா கிளிட்ஸ்* வலைத்தளத்தில் "அறிமுக இயக்குநர் ஆனந்த் வித்தைகளை மீட்டெடுக்காமல் ஒரு தெளிவான கதையைத் தேர்ந்தெடுத்ததற்காக பாராட்டப்பட வேண்டும்" என எழுதினர். *பிஹின்ட்வுட்ஸ்* வலைத்தளத்தில் "ஒட்டுமொத்தமாக கண்ணா, நன்கு தயாரிக்கப்பட்ட தயாரிப்பு. இயக்குநர் அதனை திரையில் கொண்டு வந்ததைப் பாராட்ட வேண்டும்" என எழுதினர். *சிஃபி* வலைத்தளத்தில் "இயக்குநர் ஆனந்த் ஒரு நல்ல செய்தியுடன் ஒரு இனிமையான திரைப்படத்துடன் வெளிவந்துள்ளார். இது முதிர்ச்சியற்ற தன்மையால் ஒரு இளம் பருவ மனம் எவ்வாறு மயக்கத்திற்கு விழுகிறது என்பதைக் காட்டுகிறது. இருப்பினும் படத்தின் சிக்கல் என்னவென்றால், அது நத்தை வேகத்தில் நகர்கிறது. மேலும் இது ஒரு மென்மையான தொலைக்காட்சி தொடர் போல தயாரிக்கப்பட்டிருக்கிறது" என எழுதினர். *ரெடிப்* வலைத்தளத்தில் "நுட்பமான மற்றும் புத்திசாலித்தனமாக இருக்க மிகவும் கடினமாக முயற்சிக்கும் திரைப்படம், காதல் கலையை வெளிப்படுத்துகிறது, ஆனால் அதற்கு பதிலாக சங்கடமான வழியில் தோல்வியடைகிறது" என எழுதினர்.
# உசுரா பட்

**உசுரா பட்** (ஆங்கிலம் : Uzra Butt ) (22 மே 1917 - 31 மே 2010) மும்தாசு என்ற இயற்பெயருடன் இருந்த இந்திய துணைக் கண்டத்தின் நாடக ஆளுமை, இவர் 1964 இல் பாகிஸ்தானுக்கு குடிபெயர்ந்தார். அவர் நாடக மற்றும் பாலிவுட் திரைப்பட நடிகை சோரா சேகலின் சகோதரியாவார். இவரைப் போலல்லாமல் சேகல் இந்தியாவில் வாழ்ந்தார்.  
பாரம்பரிய தடைகளை உடைத்து 1937 ஆம் ஆண்டு தொடங்கி, அவரும் அவரது சகோதரியும் உதய் சங்கர் பாலே நிறுவனத்தில் நடிகர்கள் மற்றும் நடனக் கலைஞர்களாக சேர்ந்து ஐரோப்பா மற்றும் அமெரிக்கா முழுவதும் சுற்றுப்பயணம் செய்தனர். இரண்டாம் உலகப் போர் அவர்களின் சுற்றுப்பயணத்தை முடித்து வைத்தது, அவர் இந்திய மக்கள் நாடக சங்கத்தில் சேர்ந்தார், பின்னர் 1940 கள் மற்றும் 1950 களில் பிருத்வி நாடக அரங்கில் முன்னணி நாயகியாக இருந்தார்.
# உசுரா பட்

## ஆரம்பகால வாழ்க்கை

இந்தியாவின் உத்தரபிரதேசத்தின் ராம்பூரைச் சேர்ந்த ரோஹில்லா பஷ்தூனை சேர்ந்த சொந்தமாக நிலம் வைத்திருந்த ஒரு முஸ்லீம் குடும்பத்தில் மும்தாசுல்லா கான் மற்றும் நாட்டிகா பேகம் ஆகியோருக்கு உசுரா மும்தாஜ் என்ற இயற்பெயருடன் பிறந்தார் அவர் தனது ஏழு உடன்பிறப்புகளில் நான்காவது இடத்தில் இருந்தார் - ஜாகுல்லா, ஹஜ்ரா, ஜோஹ்ரா (ஜோஹ்ரா சேகல்), இக்ரமுல்லா, அன்னா மற்றும் சபிரா, மற்றும் தேராதூன்<nowiki/>அருகிலுள்ள சக்ரதாவில் வளர்ந்தார். எழுத்தாளர் கிரண் செகல் இவரது மருமகளராவார். நடிகை சாமியா மும்தாஸ் பெரிய மருமகளாவார்.
# உசுரா பட்

## தொழில்

1937 ஆம் ஆண்டில் உதய் சங்கரின் பாலே நிறுவனத்துடன் தனது மேடை வாழ்க்கையைத் தொடங்கினார், மேலும் 1940 கள் மற்றும் 50 களில் பிரபலமான பிருத்வி நாடக அரங்கில் முன்னணி பெண்மணி ஆனார்.
# உசுரா பட்

## இறப்பு

அவரது கடைசி நடிப்பு 2008 இல் இருந்தது. அவர் பாகிஸ்தானின் லாகூரில் 93 வயதில் இறந்தார்.
# புவாங் மாலை

***புவாங் மாலை*** (Phuang malai, ) என்பது தாய்லாந்து நாட்டின் அலங்கார வடிவமைப்புடைய மலர் மாலை வடிவம். ஆகும். அவை பெரும்பாலும் நல்ல அதிர்ஷ்டத்திற்காவும், காணிக்கையாகவும் வைக்கப்படுகின்றன.
# புவாங் மாலை

## தோற்றுவாய்கள்

புவாங் மாலையை முதலில் உருவாக்கியவர் யார் என்பதற்கு எழுத்துப்பூர்வ ஆதாரங்கள் இல்லை. புவாங் மாலை அரசர் சுலாலாங்கார்ன் ஆட்சிகாலத்தில் புவாங் மாலைகள் இருந்ததாக குறிப்புகள் உள்ளன. சுகோத்தாய் இராச்சியத்தில் நிகழ்வுகள் மற்றும் விழாக்கள் பற்றிய தகவல்களைக் கொண்ட பன்னிரண்டு மாத அரச விழாக்கள் *(பரா ராட்ப்கிதி சிப் சாங் டியூன்* ) என்ற மன்னர் எழுதிய ஒரு இலக்கியப் படைப்பு இருந்தது. 4 வது மாத விழாவில், மன்னரின் தலைமைத் துணையமைச்சர் தாவோ சிச்சுலலக் (ท้าว by) புதிய மலர் மாலைகளைத் தயாரித்ததாகக் குறிப்பிடப்பட்டுள்ளது. பின்னர், இரத்தனகோசின் இராச்சியத்தில் *புவாங் மாலை* ஒவ்வொரு விழாவிலும் ஒரு முக்கியமான அலங்கார பொருளாக மாறியது. அரண்மனையில் உள்ள ஒவ்வொரு பெண்ணும் புவாங் மாலை தயாரிக்கும் திறன்களைப் பெறவேண்டும் என்று எதிர்பார்க்கப்பட்டது. ராணி சவோபா போங்ஸ்ரீ பல்வேறு சிக்கலான வடிவமைப்புகளைப் புகுத்தி புவாங் மாலைகளை உருவாக்கினார்.
# புவாங் மாலை

## வடிவங்கள்

*புவாங் மலாய்* வடிவங்களை ஆறு குழுக்களாகப் பிரிக்கலாம்.  
1. **உயிரின மாலை** என்பது விலங்குகளின் தோற்றத்தை ஒத்திருக்க்கும் மாலையாகும். . பூக்கள் எலி, முயல், அணில் மற்றும் கிப்பன் போன்ற விலங்குகளின் வடிவங்களாக அமைக்கப்படும்.
1. **சங்கிலி மாலை** என்பது ஒரு தொடர் வட்டமுடைய மாலை ஆகும், இது ஒரு சங்கிலியை ஒத்திருக்கும்..
1. **சடை மாலை** இரண்டு வட்டமான மாலை ஒன்றாக இணைக்கப்பட்டு, அதன் ஒவ்வொரு முனையிலும் பைன் வடிவ மாலை அலங்கரிக்கப்பட்டிருக்கும்.
1. **கொடி மாலை** என்பது ஒரு கொடியின் வடிவத்தில் அமைக்கப்பட்ட அரை வட்ட மாலை ஆகும்.
1. **சரிகை மாலை** மாலை முழுவதும் உள்ளும் புறமும் இடையிடையே தங்கச்சரிகை மற்றும் வெள்ளிச் சரிகையைச் செருகி, அலங்கரிக்கப்பட்ட ஒரு மாலை ஆகும்.
1. **ஆர்க்கிட் மாலை** ஆர்க்கிட் மலர்களால் மட்டுமே தயாரிக்கப்படும் மாலை ஆகும்.
# புவாங் மாலை

## பயன்கள்

புவாங் மாலையின் பயன்பாட்டினை மூன்று வகைகளாக வகைப்படுத்தலாம்.
# புவாங் மாலை

## பயன்கள்

### மாலை சாய் தியோ

மாலை சாய் தியோ பொதுவாக மரியாதையைக் காட்டக்கூடிய ஒன்றாகவும் காணிக்கையாகவும் இம்மாலை பயன்படுத்தப்படுகிறது. கோயில்களிலும் கல்லறைகளிலும், இந்த மாலையானது பௌத்தத் துறவி சிலைகளின் கைகளில் இருந்து பிரார்த்தனை மெழுகுவர்த்திகளுடன் தொங்குவதைக் காணலாம். சங்கிலி மாலை, சடை மாலை ஆகியவை மாலை சாய் தியோவின் எடுத்துக்காட்டுகளாகும்.
# புவாங் மாலை

## பயன்கள்

### மாலை சாங் சாய்

மாலை சாங் சாய் பொதுவாக ஒரு நபரின் முக்கியத்துவத்தைக் குறிக்க அந்த நபரின் கழுத்தில் அணியப்படும் மாலையாகும். தாய்லாந்தின் திருமண விழாவில், மணமகனும், மணமகளும் இருவரும் பெரும்பாலும் மாலை சாங் சாய் அணிவார்கள்.
# புவாங் மாலை

## பயன்கள்

### சாமுராய் மாலை

சாமுராய் மாலை அல்லது அடையாளமான ''மாலை ), இந்த மாலை சிறிய வடிவமுடையது. வழக்கமாக பெரிய மக்கள் குழு ஒன்றின் அடையாளத்திற்காக வழங்கப்படுகிறது. இந்த மாலை வழக்கமாக ஒரு புரவலரால் வழங்கப்படுகிறது, உதாரணமாக, திருமண விழாக்கள், இல்ல விழாக்கள், பிறந்தநாள் விழாக்கள். பெயர் சூட்டு விழா ஆகியவற்றில் அணியப்படுகிறது. உயிரின மாலை இத்தகைய சாமுராய் மாலையாக அணியப்படுகிறது.
# மகாராணி கலை அறிவியல் கல்லூரி

மகாராணி கலை மற்றும் அறிவியல் கல்லூரி தாரபுரத்தில் உள்ள மகாராணி கல்வி மற்றும் தொண்டு அறக்கட்டளையால் 2000 ஆம் ஆண்டில் நிறுவப்பட்டது.
# மகாராணி கலை அறிவியல் கல்லூரி

## அறிமுகம்

இது கோயம்புத்தூர் பாரதியார் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.
# மகாராணி கலை அறிவியல் கல்லூரி

## இடம்

இந்த கல்லூரி 1/74 நஞ்சியம்பாலயம், தாராபுரம், திருப்பூர் மாவட்டத்தில் அமைந்துள்ளது.
# மகாராணி கலை அறிவியல் கல்லூரி

## படிப்புகள்

இந்த கல்லூரி முக்கியமாக கணினி தகவல் தொழில்நுட்பம் மற்றும் ஆடை வடிவமைப்பு என 14 பிரிவுகளில் பயிற்சி வழங்கப்பட்டு வருகின்றன.
# மகாராணி கலை அறிவியல் கல்லூரி

## வசதிகள்

விளையாட்டு மற்றும் விளையாட்டுத் துறைகள் கொண்ட உட்புற அரங்கத்துடன் கூடுதலாக, அதிநவீன கணினி மற்றும் இணைய வசதிகள், மற்றும் நூலகங்கள் உள்ளிட்ட சிறந்த உள்கட்டமைப்புகளை இந்த நிறுவனம் நிறுவியுள்ளது.
# தைமீர் மூவலந்தீவு

**தைமீர் மூவலந்தீவு** (Taymyr Peninsula, Полуостров Таймыр, Таймырский полуостров}), என்பது ரஷ்யாவின் தூர வடக்கில், சைபீரிய கூட்டாட்சிப் பகுதியிலுள்ள ஒரு மூவலந்தீவாகும், காராக் கடலின் யெனிசேய் வளைகுடாவிற்கும் லாப்தேவ் கடலின் கட்டங்கா வளைகுடாவிற்கும் இடையில் அமைந்துள்ளது. அலுவல்முறையில் இது ரஷ்யாவின் கிரஸ்னயோர்ஸ்க் மாகாணத்தின் ஒரு பகுதியாகும்.
# தைமீர் மூவலந்தீவு

## நிலவியல்

ரஷ்யாவின் மிகப்பெரிய மூவலந்தீவான (400,000 சதுர கிமீ) தைமீர் மூவலந்தீவு யூரேசியாவின் முதன்மையான நிலப்பகுதியின் வடக்குப் பகுதியில் அமைந்துள்ளது. மேற்பரப்பின் தன்மைக்கு ஏற்ப, இது மூன்று பகுதிகளாகப் பிரிக்கப்பட்டுள்ளது: வடக்கு சைபீரியத் தாழ்நிலம், பைரங்கா மலைகள் (1,125 மீட்டர் உயரம் வரையுள்ளன), தென்மேற்கில் இருந்து வடகிழக்கு வரை நீண்டு, காராக் கடலின் கரையோரத்தில் உள்ளச் சமவெளி. மூவலந்தீவின் தெற்கு விளிம்பில் புடோரானா உயர்நிலத்தின் வடக்குப் பகுதி உள்ளது யூரேசிய கண்டத்தின் வடக்குப்புள்ளியான செல்யூஷ்கின் முனை, தைமீர் மூவலந்தீவின் வடக்கு முனையில் அமைந்துள்ளது.  
தைமீர் மூவலந்தீவில் பாயும் ஆறுகள்: பியாசினா, மேல் மற்றும் கீழ் தைமீர், கட்டங்கா.  
தைமீரில் அமைந்துள்ள ஏரிகள்: தைமிர், போர்ட்நாகினோ, குங்கசலா, லாபாஸ், கோகோரா.  
தைமீரிலுள்ள விரிகுடாக்கள்: மிடென்டோர்ஃப், பியாசின்ஸ்கி, சிம்ஸ், தைமீர் வளைகுடா, தெரசா கிளாவெனஸ், தாடியஸ், மரியா பிரோன்சிஷ்யேவா வளைகுடா.
# தைமீர் மூவலந்தீவு

## சூழலியல்

ஆர்க்டிக் பாலூட்டியான கத்தூரி எருது.]]
தைமீர் மூவலந்தீவு வட அமெரிக்காவிற்கு வெளியே இயற்கையான வெளியில் கடைசியாக அறியப்பட்ட, சுமார் 2,000 ஆண்டுகளுக்கு முன்பு அழிந்து போன கத்தூரி எருதுகளின் வாழிடமாகும். இருபதாம் நூற்றாண்டின் 70 களின் நடுப்பகுதியில், முன்னர் இங்கு வாழ்ந்த எருதுளை மீண்டும் இயற்கையுடன் பழக்கப்படுத்துவது பற்றிய ஒரு சோதனை தைமீரில் தொடங்கியது. அச்சோதனை வெற்றிபெற்றதன் விளைவாக 1975 இல் கத்தூரி எருதுகள் மீண்டும் அறிமுகப்படுத்தப்பட்டன. 2002 ஆம் ஆண்டில் அவற்றின் எண்ணிக்கை 2,500 விலங்குகளாகப் பெருகியது, 2010 இல் 6,500 ஆக அதிகரித்தது. 2012 ஆம் ஆண்டில், சில மதிப்பீடுகளின்படி, தைமீர் தூந்திராவில் சுமார் 8 ஆயிரம் கஸ்தூரி எருதுகள் இருந்தன.  
தைமீர் மூவலந்தீவு எர்மைன் கீரி, ஆர்க்டிக் ஓநாய், கறுநிறமான்கள், ஆர்க்டிக் நரி, கடற்கரையில் துருவக் கரடி போன்ற விலங்குகள்; வாத்துக்கள், மீன்கொத்திகள், கர்மரண்ட்ஸ், பார்ட்ரிட்ஜ்கள், துருவ ஆந்தைகள், பருந்துகள் போன்ற பறவைகள்; வெண்மீன், ஸ்டர்ஜன், கிரேலிங், தைமென் போன்ற மீன்கள் போன்ற பல்வேறு வகையான விலங்கினங்களைக் கொண்டுள்ளது. வடக்கின் பழங்குடி மக்களின் கால்நடைப் பண்பாட்டின் அடிப்படையான துருவ மான்களும், சுபுக் எனப்படும்பெருங்கொம்பு ஆடுகளும் இங்கு வாழ்கின்றன. தைமீர் கடல்களில் சீல்கள், கடல் முயல், வால்ரஸ்கள் மற்றும் வெள்ளைத் திமிங்கிலங்கள் உள்ளன.
# தைமீர் மூவலந்தீவு

## காலநிலை

தைமீர் மூவலந்தீவு ஆர்க்டிக் மற்றும் துணை ஆர்க்டிக் மண்டலங்களில் அமைந்துள்ளது, இது உள்ளூர் காலநிலையின் தீவிரத்தை தீர்மானிக்கிறது. வடகிழக்கில் லாப்டேவ் கடலின் கரையில். மூவலந்தீவின் உட்புறத்தில் உள்ள காலநிலை கண்டக் காலநிலையாகும். தைமீர் நீண்ட குளிர்காலம் மற்றும் குறுகிய குளிர்கொண்ட கோடைகாலங்களைக் கொண்டதாக வகைப்படுத்தப்படுகிறது. ஆண்டின் பெரும்பகுதி, சராசரியாக செப்டம்பர் மற்றும் ஜூன் மாதங்களுக்கு இடையில், கடலோரப்பகுதிகள் உறைந்திருக்கும். பலத்த காற்று எப்போதும் வீசும், சில நேரங்களில் பல வாரங்கள் வரை நீடிக்கும் பனிப்புயல் என்பது அடிக்கடி ஏற்படும் நிகழ்வாகும்.  
தைமீர் மூவலந்தீவு, தூந்திரா, களி மற்றும் ஆர்க்டிக் மணல்களைக் கொண்டுள்ளது. தைமீரின் நிலப்பரப்பு, நிலத்தடி உறைபனி மண்டலத்திற்கு உரித்தானது. தைமீரில் மிகக் குறைந்த வெப்பநிலையான −62&nbsp;°C கிரேமியாக் மற்றும் இமாங்டேவில் பதிவுசெய்யப்பட்டுள்ளது.  
மூவலந்தீவின் தீவிர வடக்குப்புள்ளியான செல்யூஷ்கின் முனையின், சராசரி ஆண்டு வெப்பநிலை −14.5&nbsp;°C, ஜனவரி மாத சராசரி வெப்பநிலை −28.2&nbsp;°C, ஜூலை +1.4&nbsp;°C, மற்றும் முழுமையான குறைந்தபட்ச வெப்பநிலை −48.8&nbsp;°C ஆகும். டுடீன்காவில், சராசரி வெப்பநிலை முறையே: −9.4&nbsp;°C; −26.8&nbsp;°C; +13.8&nbsp;°C, முழுமையான குறைந்தபட்ச வெப்பநிலை −56.1&nbsp;°C டிகிரி ஆகும். கட்டங்காவில்: −12.4&nbsp;°C; −31.5&nbsp;°C; +12.5&nbsp;°C, முழுமையான குறைந்தபட்ச வெப்பநிலை −59&nbsp;°C ஆகும்.  
பெரும்பாலான மழைப்பொழிவு கோடையில் நிகழும். கோடையில், வடகிழக்கு காற்றும் குளிர்காலத்தில் தென்கிழக்குக் காற்றும் வீசும். பல அட்லாண்டிக் சூறாவளிகள் தைமீரில் வலுவிழந்து முடிவடைகின்றன, அதனால் இந்தப்பகுதி பெரும் சூறாவளிகளின் கல்லறை என்று அழைக்கப்படுகிறது.
# தைமீர் மூவலந்தீவு

## மக்கள்

சமோயீடுகள் என்று அறியப்படும் நெனெத் மக்கள், வடக்கு ஆர்க்டிக் ரஷ்யாவில் ஒரு பழங்குடி மக்கள் ஆவர். தைமீர் மூவலந்தீவு உட்பட மையச்சைபீரியாவில் வாழும் பழங்குடி சமோயெடிக் மக்களான ஙானாசன் மக்களில் சிலர் தைமீர் மூவலந்தீவில் வாழ்கின்றனர். ரஷ்ய கூட்டமைப்பில், அவர்கள் ரஷ்ய வடக்கின் பழங்குடி மக்களில் ஒருவராக அங்கீகரிக்கப்பட்டுள்ளார்கள். அவர்கள் முதன்மையாக கிரஸ்னயோர்ஸ்க் மாகாணத்தின் தைமீர்ஸ்கி டோல்கனோ-நெனெட்ஸ்கி மாவட்டத்தில் உள்ள ஊஸ்ட்-அவாம், வோலச்சன்கா மற்றும் நோவயா ஆகிய குடியிருப்புகளில் வாழ்கின்றனர், சிறிய அளவில் மக்கள் துடீன்கா மற்றும் நோரில்ஸ்க் நகரங்களில் வாழ்கின்றனர். ஙானாசன் மக்களின் தனிமைப்படுத்தப்பட்ட இடம், இருபதாம் நூற்றாண்டிலும் அவர்கள் ஷாமனிய வாழ்கைமுறைகளை கடைபிடிக்க உதவுகிறது.  
மூவலந்தீவில் நகரங்கள் இல்லை. அருகிலுள்ள நகரம் நோரில்ஸ்க் மாவட்டத்தில் உள்ள தல்நாக், இது தெற்கே அமைந்துள்ளது. மொத்த எண்ணிக்கை ஐந்தாயிரம் பேருக்கு மிகாமல் உள்ள மக்கள் பெரும்பாலும் சிற்றூர்கள் மற்றும் நகரியக் குடியிருப்புகளில் வாழ்கின்றனர்.  
பின்வரும் குடியேற்றங்கள் மூவலந்தீவில் அமைந்துள்ளன: டிக்சோன், கரவூல், வொரன்ட்சோவொ, ஊஸ்ட்-அவாம், பைகாலவ்ஸ்க், முங்குய் மற்றும் ஊஸ்ட்-போர்ட். மூவலந்தீவில் முக்கியமாக கைவிடப்பட்ட குடியேற்றங்கள் யெனிசேய் வளைகுடாவின் கரையின் மேற்கில் அமைந்துள்ளன. துருவ மற்றும் வானிலை நிலையங்கள் செல்யூஷ்கினின் ஸ்தெர்லேகவாவில் உள்ளன.
# தைமீர் மூவலந்தீவு

## பொருளாதாரம்

எம். எம். சி நோரில்ஸ்க் நிக்கல் இப்பகுதியில் சுரங்க நடவடிக்கைகளை மேற்கொள்கின்றது. இந்நிறுவனம் மூவலந்தீவிற்கு அருகிலுள்ள நோரில்ஸ்க் நகரின் பகுதியில் நிக்கல் உருக்காலை நடவடிக்கைகளை மேற்கொள்கிறது. நிறுவனத்தின் நிக்கல் தாதுச் செறிவு மற்றும் பிற தயாரிப்புகள் ஒரு குறுகிய இரயில் பாதை வழியாக யெனிசேய் ஆற்றிலுள்ள துறைமுக நகரமான டுடீன்காவுக்கும், பிறகு அங்கிருந்து படகு மூலம் மூர்மன்ஸ்க் மற்றும் பிற துறைமுகங்களுக்கும் கொண்டு செல்லப்படுகின்றன.
# மையச் சைபீரிய உயர்நிலம்

**மையச் சைபீரிய உயர்நிலம்** (Central Siberian Plateau, ரஷ்யன்:Среднесиби́рское плоского́рье, Srednesibirskoye ploskogorye) ரஷ்யாவின் யெனிசேய் மற்றும் லேனா ஆறுகளுக்கு இடையில் சைபீரியாவின் பெரும்பகுதியில் அமைந்துள்ள, மாறுபடும் உயரங்களைக் கொண்ட, தெளிவாக வரையறுக்கப்பட்ட மேற்பரப்புகளாலான உயர்நிலம். இதன் மிக உயரமான இடம் 1,701 மீ (5,581 அடி) உயரமுள்ள புத்தோரன் மலைகளாகும். 3.5 மில்லியன் சதுர கிமீ பரப்பளவைக் கொண்டுள்ள இந்த உயர்நிலம், கிழக்கு சைபீரிய மேட்டுப்பகுதியில் யாகுடியா, கிராஸ்னயார்ஸ்க் பிரதேசம் மற்றும் இர்கூட்ஸ்க் மாகாணங்களில் விரவியிருக்கின்றது.  
இதன் வடக்கே அனபார் உயர்நிலமும் புத்தோரன் மலைகளும், தெற்கே கிழக்கு சயான் மலைத்தொடர் மற்றும் பைக்கால் மலைகளும் உள்ளன. உயர்நிலத்தின் கிழக்கே யாகுட்ஸின் தாழ்வான நிலமும் லேனா உயர்நிலமும் அமைந்துள்ளன. மையச் சைபீரிய உயர்நிலம் சைபீரியாவின் மொத்த நிலப்பரப்பில் மூன்றில் ஒரு பகுதியை உள்ளடக்கியுள்ளது.
# மையச் சைபீரிய உயர்நிலம்

## காலநிலை

வட ஆசியாவின் நடுப்பகுதியில் உள்ள இந்த உயர்நிலத்தின் புவியியல் நிலை, வெப்பம் மிகுந்த கடல்களிலிருந்து அதன் தொலைவு மற்றும் ஆர்க்டிக் பெருங்கடலின் தாக்கம் ஆகியவற்றால் அதன் காலநிலையின் முக்கியக்கூறுகள் தீர்மானிக்கப்படுகின்றன.
இந்த உயர்நிலத்தின் காலநிலை குறுகிய இளவெப்பக் கோடைகாலங்கள் மற்றும் நீண்ட மற்றும் கடுமையான குளிர்காலத்தைக் கொண்ட கண்டநிலைக் காலநிலையாகும். வெப்ப மற்றும் குளிர்ந்த பருவங்களுக்கிடையே பெரியளவு வெப்பநிலை மாற்றம் ஏற்படுகின்றது.  
தெற்கு மற்றும் தென்மேற்கில் சராசரி ஜனவரி வெப்பநிலை சுமார் −22&nbsp;°C, வடக்கில் -44&nbsp;°C, மற்றும் சராசரி ஜூலை வெப்பநிலையைப் பொறுத்தவரை, இது முறையே தெற்கில் +25&nbsp;°C மற்றும் வடக்கில் +12&nbsp;°C என்றவாறு அமைகிறது. மையச் சைபீரிய உயர்நிலம் அதன் கிழக்கு மாகாணங்களில் கண்டக்காலநிலையின் குறிப்பிடத்தக்க அதிகரிப்பு மூலம் வகைப்படுத்தப்படுகிறது. யாகுட்டியாவில், முழுமையான வெப்பநிலை மாற்றம் 100&nbsp;°C யை எட்டுகின்றது, மேலும் வெப்பமான மற்றும் குளிரான மாதங்களின் சராசரி வெப்பநிலையின் வேறுபாடு 55-65&nbsp;°C ஆகும். மிகவும் கடுமையான குளிர்காலம் வில்யூய் உயர்நிலத்தில் (மையச் சைபீரிய உயர்நிலத்தின் மையப் பகுதியில்) உள்ளது, அங்கு குறைந்தபட்ச வெப்பநிலை பெரும்பாலும் - 60&nbsp;°C க்கும் கீழே உள்ளது .  
இந்தப் பகுதிகளின் சில இடங்களில் மிகக்குறைந்த அளவே மழை பொழிகின்றது, அவை பருவங்களிடையே மிகவும் சீராகவும் பரவலாகவும் நிகழ்கின்றன. தெற்கில் ஆண்டுக்கு சராசரியாக 250-300 மி.மீ, வடக்கில் ஆண்டுக்கு 400-500 மி.மீ (புடோரானா பீடபூமியில் அதிகபட்ச மழைப்பொழிவு - வருடத்திற்கு 700-800 மி.மீ) . பெரும்பாலான மழைப்பொழிவு கோடையின் இரண்டாம் பாதியில் நிகழ்கிறது: பெரும்பாலும் ஜூலை மற்றும் ஆகஸ்ட் மாதங்களில் இது முழு நீண்ட குளிர்ந்த காலத்தை விட 2-3 மடங்கு அதிகமாகப் பொழியும். வெவ்வேறு ஆண்டுகளில் மழையளவின் தீவிரமான ஏற்ற இறக்கங்கள் பொதுவானவை. டுடீன்காவில், வறண்ட ஆண்டில் 125 மி.மீ மட்டுமே மழை பொழியும், மழைமிகுந்த ஆண்டில் 350 மி.மீ வரை பொழியும்; கிராஸ்னயார்ஸ்க் நகரில், ஆண்டு மழைப்பொழிவு 127 முதல் 475 மி.மீ வரை இருக்கும்.
# மையச் சைபீரிய உயர்நிலம்

## தாவரங்கள் மற்றும் விலங்கினங்கள்

பெரும்பாலான நிலப்பரப்பு ஊசியிலைக் காடுகளால் சூழப்பட்டுள்ளன (குறிப்பாக லார்ச் மரம் ஏராளமாக உள்ளது). உயர்நிலத்தின் முதன்மை ஆறு கீழைத் துங்கூஸ்கா ஆகும்.  
கீழைத் துங்கூஸ்கா ஆற்றின் (புடோரானா உயர்நிலம்) அருகிலுள்ள பைன் காடு
பேவதாரு-லார்ச் மற்றும் தேவதாரு மரக்காடுகளின் தெற்கு பகுதியில் லார்ச் காடுகள் அமைந்துள்ளன. உயர்நிலத்தின் வடக்குப் பகுதி மலை தூந்திராவால் சூழப்பட்டுள்ளது. மையச் சைபீரிய உயர்நிலத்தின் தெற்கில் உள்ள பள்ளத்தாக்குகளில், வனப்படுகைகள் (கன்ஸ்க் மற்றும் கிராஸ்னயார்ஸ்க் வனப்படுகைகள்) மற்றும் புல்வெளிகள் (பாலகன் புல்வெளிகள்) உள்ளன.  
உயரங்களின் குறிப்பிடத்தக்க மாற்றங்களால் தெளிவாக வரையறுக்கப்பட்ட நிலப்பண்புகள் அதன் உயிர்சூழல் மண்டலத்தை தீர்மானிக்கிறது. எனவே, 250-400 மீ உயரத்தில் கீழை துங்கூஸ்காவின் கீழ் பகுதிகளின் மலைகளில், கரிய ஊசியிலையுள்ள தைகாவையும், மேலே ஒளியுள்ள ஊசியிலை லார்ச் காடுகளையும், 500-700 மீ உயரத்தில் மலை லார்ச் வனப்பகுதிகள் அல்லது ஆல்டர் புதர்களையும், 700-800 மீட்டருக்கு மேல் உயரும் மாசிஃப்களின் சிகரங்கள் ஒரு மலைப்பாங்கான பாறை தூந்திராவையும் கொண்டுள்ளன.  
அருகிலுள்ள நிலப்பகுதிகளைக் காட்டிலும் இப்பகுதியின் விலங்குலகம் மிகவும் மாறுபட்டது. தைகாவில் பழுப்பு நிறக் கரடி, எல்க் கடமான், ஆர்க்டிக் ஓநாய், முயல், சேபிள் ஆகியவை காணப்படுகின்றன, மேலும் தூந்திராவில் துருவ மான் மற்றும் ஆர்க்டிக் நரி ஆகியவையும் காணப்படுகின்றன. இந்த உயர்நிலத்திலுள்ள ஆறுகள் மீன்களால் மிகவும் நிறைந்தவை, அவற்றில் மிகவும் மதிப்புமிக்க இனங்கள் ஸ்டர்ஜன், தைமென் மற்றும் வெள்ளை மீன்கள். பறவைகளில், கேபர்கெய்லி மற்றும் ஹேசல் க்ரூஸ் ஆகியவற்றைக் குறிப்பிடத்தகுந்தவை.
# மையச் சைபீரிய உயர்நிலம்

## கனிமங்கள்

புவியியல் அடிப்படையில் சைபீரியப் பொறிகளுக்காக அறியப்படும் இந்த நிலப்பரப்பு இயற்கை வளம் மிகுந்தது. நிக்கல், தாமிரம், இரும்பு, அலுமினிய தாதுக்கள், கிராஃபைட், பாறை உப்பு, எண்ணெய், இரும்புத் தாது, தங்கம், பிளாட்டினம், வைரங்கள் நிலக்கரி மற்றும் இயற்கை எரிவளி ஆகியவை கிடைக்கப்பெறுகின்றன.
# சிகத்யே-அலீன்

**சிகத்யே-அலீன்** (*Sikhote-Alin*, உருசியம்: Сихотэ́-Russian) என்பது உருசியாவின் தூரகிழக்கில் உள்ள பசிபிக் வளையத்தில், பிரிமோர்ஸ்கி மற்றும் கபரோவ்ஸ்க் மாகாணங்களில் அமைந்துள்ள ஒரு மலைத்தொடர் ஆகும். உருசிய பசிபிக் துறைமுகமான விளாதிவசுத்தோக்கின் வடகிழக்கில் 900 கிலோமீட்டர் (560 மைல்) தொலைவில் அமைந்துள்ள இந்த மலைத்தொடரின் நீளம் 1200 கி.மீ, அகலம் 250 கி.மீ வரை, மற்றும் அதிகபட்ச உயரம் 2077 மீ. கடல் மட்டத்திலிருந்து 2,077 மீட்டர் (6,814 அடி) உயரத்தில் உள்ள டோர்டோகி யானி, கபரோவ்ஸ்க் மாகாணத்தில் உள்ள கோ மலை (2,003 மீ) மற்றும் பிரிமோர்ஸ்கி மாகாணத்தில் உள்ள அனிக் மலை (1,933 மீ) ஆகியவை மிக உயர்ந்த சிகரங்களாகும்.  
சிகத்யே-அலீன் ஒரு மிதவெப்ப மண்டலம் என்றாலும், வடக்கு தைகாவின் பொதுவான விலங்குகளான துருவ மான் மற்றும் உசுரி பழுப்பு கரடி போன்றவை சிறுத்தை, புலி மற்றும் ஆசிய கறுப்புக் கரடியுடன் இணைந்து சூழலைப் பங்கிட்டு வாழ்கின்றன. புலிகளுடனான போட்டி காரணமாக இப்பகுதியில் மிகக் குறைந்த எண்ணிக்கையிலே ஓநாய்கள் உள்ளன. இப்பகுதியில் உள்ள பழமையான மரம் சுமார் ஆயிரம் ஆண்டுகள் பழமையான ஜப்பானிய யூ மரமாகும்.
# சிகத்யே-அலீன்

## வரலாறு

இந்த பெயர் மஞ்சு இனக்குழுவைச் சேர்ந்ததாக கருதப்படுகிறது (மஞ்சு: அலின் "மலை").  
1910 கள் மற்றும் 1920 களில், சிகத்யே-அலீன் விளதீமிர் அர்செனியேவ் (1872-1930) என்பவரால் விரிவாக ஆராயப்பட்டது, அவர் தனது சாகசங்களைப் பல புத்தகங்களில் விவரித்துள்ளார், குறிப்பாக *டெர்சு உசலா* (1923) எனும் புத்தகம். இது 1975 இல் அகிரா குரோசாவாவின் ஆஸ்கார் விருது பெற்ற படமாக எடுக்கப்பட்டது. இப்பகுதியின் தனித்துவமிக்க வனவிலங்குகளைப் பாதுகாக்க பெரிய சிகத்யே-அலீன் மற்றும் லாசோ வனவிலங்கு புகலிடங்கள் 1935 இல் அமைக்கப்பட்டன. இந்த மலைத்தொடரின் மைய மண்டலத்தை வனச்சரகர்களால் மட்டுமே ஆராய முடியும்.  
பிப்ரவரி 12, 1947 அன்று, அண்மைய வரலாற்றில் மிகப்பெரிய விண்கல் மழை சிகத்யே-அலீன் மலைகளில் ஏற்பட்டது. சிகத்யே-அலீன் விண்வீழ்கல் பூமியில் விழுகையில் வளிமண்டலத்திலேயே வெடித்துச் சிதறி, ஒரு நீள்வட்டப் பகுதியில் 1.3 சதுர கிலோமீட்டர் (0.50 சதுர மைல்) பரப்பளவில் பல டன் உலோகத்தை மழையாகப் பொழிந்தது. பல பள்ளங்கள் விண்கற்களால் உருவாக்கப்பட்டன; அவற்றுள் மிகப்பெரியது 26 மீட்டர் (85 அடி) விட்டம் கொண்டது.  
செதில்-பக்கச் சீன வாத்து, பிளேக்கிஸ்டனின் மீன்-ஆந்தை மற்றும் ஆமுர் புலி போன்ற "அழியும் நிலையில் உள்ள உயிரினங்களின் உயிர்வாழ்விற்கான முக்கியத்துவத்தைச் சுட்டிக்காட்டி, 2001 ஆம் ஆண்டில், யுனெஸ்கோ "மைய சிகத்யே-அலீன்" ஐ உலக பாரம்பரிய பட்டியலில் சேர்த்தது. இந்த உலகப் பாரம்பரிய தளம் மொத்தம் 16,319 சதுர கிலோமீட்டர் (4,033,000 ஏக்கர்) பரப்பளவைக் கொண்டிருந்தது, இதில் சிகத்யே-அலீன் ஸாபோவெட்னிக் எனப்படும் மையப்பகுதி மண்டலம் 3,985 சதுர கிலோமீட்டர் (985,000 ஏக்கர்) கொண்டது. 2018 ஆம் ஆண்டில், உலகப் பாரம்பரிய தளம் 11,605 சதுர கிலோமீட்டர் (2,868,000 ஏக்கர்) பரப்பளவு கொண்ட பிகின் தேசிய பூங்காவை உள்ளடக்கி "பிகின் ரிவர் வேலி" (பிகின் ஆற்றுப்பள்ளத்தாக்கு) என்ற பெயரில் விரிவுபடுத்தப்பட்டது..  
சிகத்யே-அலீன் மலைகளில் அன்யூய் தேசிய பூங்கா, போட்சின்ஸ்கி மாநில இயற்கை பாதுகாப்புப்பகுதி, லாசோவ்ஸ்கி மாநில இயற்கை பாதுகாப்புப்பகுதி, எல். ஜி. கப்லானோவா, சிகத்யே-அலீன் மாநில உயிர்க்கோளப் பாதுகாப்புப்பகுதி உள்ளிட்ட பல பெரிய பாதுகாப்பு மண்டலங்கள் உள்ளன.
# புரா கிரியா சக்தி, பாலி

**புரா கிரியா சக்தி (Pura Griya Sakti)** என்பது பாலினிய இந்து கோவிலாகும், இது இந்தோனேஷியாவில் பாலியில் கியானார் ரீஜென்சி, தேகலலாங் துணை மாவட்டம்,கேண்டரன் நிர்வாக கிராமம், மனுவாபா கிராமத்தில் அமைந்துள்ளது. மரச் செதுக்கல் மற்றும் அரிசி வயலுக்காக இந்த மாவட்டம் பெயர் பெற்றது. மனுவாபா என்ற சிறிய கிராமம் கேண்டரனுக்கு வடக்கே சுமார் 4 கி.மீ அல்லது குனுங் காவி கோயிலுக்குப் புகர் பெற்ற தம்பக்சைரிங் நகரிலிருந்து தென்மேற்கே சுமார் 4 தொலைவில அமைந்துள்ளது. புரா கிரியா சக்தி அப்பகுதியில் காணப்படுகின்ற ஒரு சக்திவாய்ந்த பிராமண சாதியின் முக்கிய கோயில் ஆகும்.
# புரா கிரியா சக்தி, பாலி

## வரலாறு

புரா கிரியா சக்தி 17 ஆம் நூற்றாண்டில் பெடாண்டா மனுவாபா என்பவரால் நிறுவப்பட்டது. பெடாண்டா மனுவாபா , பெடாண்டா சக்தி வாவ் ராவ் (பெடாண்டா மனுவாபா நிரார்த்தா) என்பவரின் பேரன் ஆவார். அவர் மயாபாகித்து அரசு வீழ்ச்சி அடைந்த பிறகு ஜாவாவிலிருந்து பாலி நகருக்கு வந்த முதல் பிராமணனாகக் கருதப்படுகிறார். நிரார்த்தா பாலிக்கு பாடு ரெங்காங் மன்னர் கெல்கெல் பகுதியை ஆட்சி செய்த காலகட்டத்தின்போது, சக.1550 ஆம் ஆண்டில், வந்து சேர்ந்தார். நிரார்த்தா பாலி முழுவதும் பயணித்து, அப்போது இந்து மதத்திற்கு புத்துயிர் தரும் முயற்சியில் ஈடுபட்டார். அவர் இறுதியில் மாஸில் குடியேறி ஒரு உள்ளூர் இளவரசனின் மகளை மணந்தார். 1589 ஆம் ஆண்டில் அவர் கெல்கெல் மன்னனுக்கு அரச ஆலோசகராகவும், பிரதான பூசாரியராகவும் நியமிக்கப்பட்டார். அவர் இந்த நிலையைத் தக்கவைத்துக் கொண்டு பிராமணர்களின் சக்தியை பலப்படுத்த பயன்படுத்த ஆரம்பித்தார்.  
இந்த பழமையான கோயில் 1900களின் இறுதியில் புதிய கோயில் கட்டுமானம் அமைக்கப்பட்டு மாற்றப்பட்டது. புதிய கோயில் சுவர், கோயில் வளாகத்தைச் சுற்றிலும் கட்டப்பட்டது. மேலும் சில புதிய பிறந்த நிலையிலான வாயில் பகுதிகள் அமைக்கப்பட்டன. புதுப்பித்தலின் போது வாண்டிலனும் மீட்டமைக்கப்பட்டது.
# புரா கிரியா சக்தி, பாலி

## கோயில் தளவமைப்பு

இந்தக் கோயில் வளாகம் ஒரு மலைப்பாங்கான நிலப்பரப்பில் கட்டப்பட்டுள்ளது. கோயில் வடக்கு-தெற்கு நிலையில் அமைந்துள்ளது, வடக்கு பகுதி கோயிலின் மிக உயர்ந்த பகுதியாகும். இது மூன்று பகுதிகளாக பிரிக்கப்பட்டிருக்கும்: கோயில் வெளிக் கருவறை *(ஜாபா பைசன்* அல்லது *நிஸ்டானிங் மண்டலா),* நடுக் கருவறை *(ஜாபா டெங்கா* அல்லது *மத்தியப் மண்டலா)* மற்றும் உள்ளே உள்ள முக்கிய கருவறை *(ஜீரோ* அல்லது *உமதமானிங் மண்டலா)* என்பனவாகும். கோயில் வளாகத்தின் மிக புனிதமான பகுதியான *ஜீரோ*, கோயில் வளாகத்தின் மிக உயர்ந்த பகுதியான வடக்கு திசையில் அமைந்துள்ளது.  
கோயிலின் மிகக் குறைந்த கீழ் நிலையில் தெற்குப் பகுதியில் ஒரு பெரிய, கூட்டமாக ஒன்று சேர்வதற்குரிய இடமான வேண்டிலான் என்னும் இடம் உள்ளது. அங்கு பொதுக் கூட்டங்கள் மற்றும் சேவல் சண்டை சடங்குகள் போன்றவை நிகழ்த்தப் பெறுகின்றன. படிகள் வெளிப்புற கருவறையின் மேல் நிலைக்கு இட்டுச் செல்கின்றன. மேல் மட்டத்தில், கேம்லான்கள் எனப்படுகின்ற இசையோடு கூடிய நிகழ்ச்சி அமைக்கப்படும் இடம் உள்ளது. அதில் இரண்டு ஜோடி *பேல் காங்* ("காங் பெவிலியன்") பகுதிகள் உள்ளன. மிகவும் அலங்கரிக்கப்பட்ட பேல் குல்குல் (ஸ்லிட்-டிரம் டவர்) இந்த பகுதியில் தெருவுக்கு அருகில் அமைந்துள்ளது. பேல் குல்குல் அறிவிப்புகளை அறிவிப்பதற்காகப் பயன்படுத்தப்படுகிற ஓர் இடமாகும். வெளிப்புறக் கருவறைக்குச் செல்லும் படிகளில் ஒரு பெரிய மரம் வளர்ந்துள்ளது. இந்த மரம் ஒரு புலியின் ஆவியான, ரது கெடே மக்கானுக்கு அர்ப்பணிக்கப்பட்ட ஒரு சன்னதியாகக் கருதப்படுகிறது.  
வெளிப்புறக் கருவறை மற்றொரு கட்டங்கள் வழியாக நடுத்தர கருவறையுடன் இணைக்கப்பட்டுள்ளது, அங்கு பிறந்த நிலையிலான ஒரு நுழைவாயில் உள்ளது. அங்கிருந்து நடுத்தர கருவறைப் பகுதிக்கு நுழைந்து செல்ல முடியும். உட்புறக் கருவறையில் நடத்தப் பெறுகின்ற சடங்கு நிகழ்ச்சிகளை எதிர்கொள்கின்ற வகையில் நடுத்தர கருவறை பல பெவிலியன்களைக் கொண்டு அமைந்துள்ளது. அங்கு *கெடோங் சினுப் வாஸ்த்ரா* என்னும் இடத்தில், நிகழ்ச்சிகளை ஏற்பாடு செய்வதற்கான சாதனங்களை வைத்துக் கொள்வதற்காக ஒரு சேமிப்புக் கொட்டகை உள்ளது. ஒரு *பியாசன் பெடாண்டா* என்பது பூசாரி தங்கள் வேண்டுதல்களை இறைவனுக்கு படைக்கின்ற ஒரு சிறிய பெவிலியன் உள்ளது. அப்பகுதியில் மேலும் ஒரு சேமிப்பு அறையும் உள்ளது. நடுத்தர கருவறையில் ஒரு சமையலறை அமைந்துள்ளது.  
படிகள் ஏறி மற்றொரு பிறந்த நுழைவாயிலைக் கடந்து நடுத்தர கருவறையிலிருந்து உள் கருவறையினை அடையலாம். பிரதான கருவறை அமைந்துள்ள கோயிலின் மிகவும் புனிதமான பகுதியாகும். உள் கருவறை. கோயிலின் நிறுவனர் பெடாண்டா மனுவாபாவின் ஆவிக்கு அர்ப்பணிக்கப்பட்ட *பெவிலிங் கெடோங்* என்ற பெவிலியன் போன்ற கோயிலின் பிரதானப் பகுதி உள்ளது. இந்த சன்னதியின் பின்னணியில் ஒரு பெரிய மற்றும் பின்னிப்பிணைந்த ஆலமரம் உள்ளது. முதன்மை சன்னதியின் பக்கத்தில் *பத்மாசனா உள்ளது* இது ஒரு உயர்ந்த கோவிலுக்கு அர்ப்பணிக்கப்பட்ட ஒரு சிறிய சன்னதியின் வடிவத்தில் அமைந்துள்ளது. சேமிப்பிற்குப் பயன்படுத்தப்படும் உள் கருவறையில் ஓரிரு பெவிலியன்கள் உள்ளன. *பெசான்டியன்* பெவிலியன் மதம் தொடர்பான *கோஷத்திற்கு* பயன்படுத்தப்படுகிறது. *பெவேடன் பெமாங்கு* என்பது பூசாரியார்களுக்காக ஒதுக்கப்பட்ட ஒரு பெவிலியன் ஆகும். உள் கருவறை பொதுவாக பார்வையாளர்களுக்கு அனுமதி கிடையாது. ஆனால் கோவில் பூசாரியிடம் அனுமதி பெற்று அங்கே செல்லலாம்.
# புரா கோவா லாவா, பாலி

**புரா கோவா லாவா (Pura Goa Lawah)yhthLawah** (பாலினேசி "பேட் குகை கோயில்") என்பது இந்தோனேசியா நாட்டின் ஒரு பாலித் தீவில் உள்ள பாலி இந்து சமயம் சார்ந்த புரா அல்லது கோயிலாகும். இக்கோயில் இந்தோனேஷியாவில் பாலியில் குலுங்குங் என்னுமிடத்தில் அமைந்துள்ளது. புரா கோவா எனப்படுகின்ற, 11ஆம் நூற்றாண்டைச் சேர்ந்த இக்கோயில் பெரும்பாலும் *சோகி கஹங்கன் ஜகத்* அல்லது "உலகின் ஆறு சரணாலயங்கள்", என அழைக்கப்படுகின்ற பாலியில் உள்ள உள்ள ஆறு புனிதமான வழிபாட்டுத் தலங்களில் சேர்க்கப்பட்டுள்ள கோயிலாகும். புரா கோவா லாவாவின் வாயில் பகுதி ஒரு குகை திறப்பினைக் கொண்டு அமைந்துள்ளது. அப்பகுதியில் அதிகமாக வெளவால்கள் வசித்து வருகின்றன. ஆதலால் அதன் பெயர் கோவா லாவா அல்லது "பேட் குகை" என்றும் அழைக்கப்படுகிறது.
# புரா கோவா லாவா, பாலி

## விளக்கம்

புரா கோவா பாலியில் குலுங்குங் ரீஜன்சியில் பெசிங்காகன் என்னும் கிராமத்தில் அமைந்துள்ளது புரா கோவா லாவாவின் பெரிய வளாகம் ஜலான் ராயா கோவா லாவா சாலையின் வடக்குப் பகுதியில், கோவா லாவா கடற்கரையில் அமைந்துள்ளது.  
புரா கோவா *லாவா* சில சமயங்களில் *சோகமான கஹங்கன் ஜகத்* அல்லது "உலகின் ஆறு சரணாலயங்கள்", என்ற நிலையில் பாலியில் உள்ள ஆறு புனிதமான வழிபாட்டுத் தலங்களில் சேர்க்கப்பட்டுள்ளது. பாலினிய நம்பிக்கைகளின்படி, அவை தீவின் முக்கிய புள்ளிகள் ஆகும். மேலும் அவை பாலிக்கு ஆன்மீக சமநிலையை வழங்குவதாக நம்பப்படுகிறது. இந்த மிக புனிதமான சரணாலயங்களின் எண்ணிக்கை எப்போதும் ஆறு என்ற எண்ணிக்கை வகையிலேயே அமைந்துள்ளது. இருந்தாலும் அந்தந்தப் பகுதிகளைப் பொறுத்த வரை குறிப்பிடத்தக்க சில கோயில்கள சேர்க்கப்படும்போது அவற்றின் எண்ணிக்கை மாறுபட வாய்ப்பு உண்டு.
# புரா கோவா லாவா, பாலி

## வரலாறு

புரா கோவா லாவா 11 ஆம் நூற்றாண்டில் மப்பு குதுரனால் நிறுவப்பட்ட கோயிலாகும். பாலி மீது இந்து மதத்தை அறிமுகப்படுத்திய ஆரம்பகால பூசாரிகளில் எம்.பி. குதுரனும் ஒருவர். பூசாரிகளின் தியான மையமாக கோயில் வளாகம் அமைந்துள்ளது.  
கோயிலின் அலங்காரம் காலப்போக்கில் முன்னேறி வருவதைக் காணமுடிகிறது. 20 ஆம் நூற்றாண்டின் முற்பகுதியில், புரா கோவா லாவாவின் சிவன் கோயில்கள் மற்றும் வாயில்களில் பீங்கான் மற்றும் பீங்கான் தகடுகள் பெரும்பாலும் காணப்பட்டன. இந்த வகை முறையானது இன்னும் பாலியில் உள்ள பூரா கெஹன் போன்ற பிற பழைய கோயில்களில் காணமுடிகிறது. தற்போது இந்த சிவன் கோயில்கள் மற்றும் வாயில்களில் பீங்கான் மற்றும் பீங்கான் தகடுகள் அலங்காரம் குறைந்த அளவில் காணப்படுகிறது.
# புரா கோவா லாவா, பாலி

## கோயில் வளாகம்

புரா கோவா லாவாவின் வளாகம் ஒரு மலைப்பாங்கான நிலப்பரப்பில் அமைந்துள்ளது. இது மூன்று பகுதிகளாகப் பிரிக்கப்பட்டுள்ளது. அவை கோயிலின் வெளிப்புறக் கருவறை, நடுத்தர கருவறை, மற்றும் உள் பிரதான கருவறை என்பவையாகும். அவை முறையே ஜபா பிசான் அல்லது நிஸ்தானிங் மண்டலா, ஜபா தெங்கா அல்லது மத்யா மண்டலா, மற்றும் ஜீரோ அல்லது உத்தமனிங் மண்டலா என்றழைக்கப்படுகின்றன.
# சங்குவாங் கோவில்

**கங்குவாங் (Cangkuang)** என்பது ஒரு சிறிய அளவிலான 8 ஆம் நூற்றாண்டைச் சார்ந்த சைவக் கோயில் (இந்து மதம் கோயில்) ஆகும். இக்கோயில் இந்தோனேஷியாவில் மேற்கு ஜாவாவில் கரூட் ரீஜென்சியில் கேகமாடான் லீலீஸ் என்னுமிடத்தில் கங்குவாங்கில் கும்பங் புலோ கிராமத்தில் அமைந்துள்ளது. மேற்கு ஜாவாவில் கண்டுபிடிக்கப்பட்ட மிகக் குறைந்த இந்து- பெளத்தக் கோயில்களில் இந்த கோயிலும் ஒன்றாகும், மற்ற கோயில்களில் பட்டுஜயா மற்றும் போஜோங்மென்ஜே கோயில் ஆகியவை அடங்கும்.  
இந்தக் கோவிலின் தெற்குப் பகுதியில் மூன்று மீட்டர் தொலைவில் எம்பா தலீம் ஆரிப் முஹம்மது என்ற பெயரிலான ஒரு பண்டைய இஸ்லாமிய கல்லறை உள்ளது. அது கங்குவாங் பகுதியில் 17ஆம் நூற்றாண்டில் இஸ்லாமியமாக்குதலின்போது அந்த கிராமத்தில் வாழ்ந்த மூத்தோர்களுடையது என்று நம்பப் படுகிறது.
# சங்குவாங் கோவில்

## அமைவிடம்

இந்த கிராமம் கரூட் செல்லும் வழியில் பாண்டுங் என்னுமிடத்திலிருந்து சுமார் 40 கிமீ தென்கிழக்கு திசையில் உள்ளது. இந்தக் கோயில் இலீலீ-கருட் முதன்மைச் சாலையில் இருந்து பல கிலோமீட்டர் தொலைவில் அமைந்துள்ளது. இக்கோயில் கம்போங் புலோ( "தீவின் கிராமம்") என்றழைக்கப்பட்ட 16.5 ஹெக்டேர் தீவில் ஒரு சிறிய ஏரியால் சூழப்பட்டு (*சிட்டு)* அமைந்துள்ளது. கோயிலுக்கு அருகில் ஒரு பாரம்பரிய சூடானிய கிராமம் உள்ளது. கோயில், கல்லறை, பாரம்பரிய கிராமம் மற்றும் தீவு மற்றும் ஏரியைச் சுற்றியுள்ள பகுதிகள் ஆகியவை இது ஒரு பண்பாடு மற்றும் தொல்பொருள் சரணாலயம் என்பதை மெய்ப்பிக்க வைக்கின்றன.முதலில் தீவு முழுவதும் ஏரியால் சூழப்பட்டிருந்தது, இருப்பினும் தற்போது கிராமம் வடக்கு பகுதிகளில் மட்டுமே உள்ளது, ஏரியின் தெற்கு பகுதிகள் மீட்கப்பட்டு நெல் வயலாக பயிரிடப்பட்டு பயன்படுத்தப்பட்டு வருகின்றன கோயிலின் பெயர் கன்குவாங் என்பது பாண்டன் சூடானிய மொழியில் மரத்தைக் குறிக்கும் சொல்லாகும். கம்புங் புலோ தீவைச் சுற்றி இவ்வகையான மரங்கள் காணப்படுகின்றன.